Nafarroako Parlamentuko Mahaiak, 2021eko ekainaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Patricia Perales Hurtado andreak aurkezturiko galdera, desgaitasuna duten 3tik 6 urtera bitarteko seme-alabak dauzkaten Nafarroako familiei ematen zaien arretari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko ekainaren 14an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Patricia Perales Hurtado andreak, Legebiltzarreko Erregelamenduan ezarritakoaren babesean, honako galdera hau aurkezten du, Hezkuntzako kontseilari Carlos Gimeno Gurpegui jaunak Osoko Bilkuran ahoz erantzun dezan:

– Zure ustez, arreta nahikoa eta egokia jasotzen ari al dira eskoletan desgaitasuna duten 3tik 6 urtera bitarteko seme-alabak dauzkaten Nafarroako familiak?

– Hala bada, nola azaltzen duzu Nafarroako elkartegintzako entitateak 200 familiatik gora artatzen aritzea 3tik 6 urtera bitarteko haurrentzako arreta goiztiarreko dauzkaten programetan?

– Nola baloratzen duzu elkarte horietan zenbait familia itxarote-zerrendan egotea baliabide falta dela-eta ezin dituztelako artatu?

Iruñean, 2021ko ekainaren 10ean

Foru parlamentaria: Patricia Perales Hurtado